open-index/open-wikipedia-markdown huggingface dataset:
James Manby Gully

**James Manby Gully** (14. maaliskuuta 1808 Kingston, Jamaika  – 1883) oli brittiläinen lääkäri. Hän oli hydroterapian eli vesihoidon kannattaja. Hän perusti Great Malverniin suositun hydroterapiaklinikan, jossa kävivät vesihoidossa monet aikansa kuuluisuudet, kuten Alfred Tennyson, Florence Nightingale ja Charles Darwin. Hän kävi koulunsa Liverpoolissa ja valmistui lääkäriksi Edinburghin yliopistosta vuonna 1829. Hän kannatti naisten äänioikeutta ja raittiusliikettä ja oli kiinnostunut homeopaattisista terapioista ja selvänäköisyydestä.

Gullyn klinikan hoitoihin kuului tiukka päiväohjelma, kylmiä kääreitä, suihkuja ja reipasta liikuntaa raittiissa ilmassa. Ruokavalio oli rajoitettu ja alkoholin nauttiminen kielletty.

## Lähteet
Nucleus

**Nucleus** oli vuonna 1969 perustettu brittiläinen uraauurtava fuusiojazz-yhtye, joka lopetti toimintansa vuonna 1985. Yhtyeen johtohahmo oli trumpetisti Ian Carr.

Nucleusin jazzpohjainen musiikki kehittyi varhaisesta progressiivisesta- ja psykedeelisestä rockista, joka johti funk-tyylisempään musiikkiin 1970-luvun keski- ja loppuvuosina.

Yhtye palkittiin perustamisvuonnaan Montreux Jazz Festival -festivaalilla, ja se julkaisi ensimmäisen albuminsa *[[Elastic Rock]]*, joka kiteytti uuden fuusiojazz-tyylin. Yhtye esiintyi myös vielä samana vuonna Newport Jazz Festivalilla Yhdysvalloissa ja The Village Gate -yökerhossa New Yorkissa.

## Jäsenet
Alkuperäinen kokoonpano:
*Ian Carr - trumpetti
*Karl Jenkins - kosketinsoitin, oboe
*Brian Smith - saksofoni, huilu
*Crish Spedding - kitara
*Jeff Clyne - bassokitara
*John Stanley Marshall - rummut

Yhteensä Nucleusissa on ollut lähes viisikymmentä jäsentä.

* Trumpet & flugelhorn: Ian Carr, Kenny Wheeler, Harry Beckett, Chris Batchelor
* Tenor sax, soprano sax, flute: Brian Smith, Bob Bertles, Phil Todd, Tim Whitehead
* Clarinet, bass clarinet, tenor sax: Tony Roberts, Tony Coe
* Baritone sax, oboe, piano, electric piano: Karl Jenkins
* Piano and electric piano: Dave MacRae, Gordon Beck, Geoff Castle
* Guitar: Chris Spedding, Allan Holdsworth, Jocelyn Pitchen, Ray Russell, Ken Shaw, Mark Wood
* Bass guitar: Jeff Clyne, Ron Mathewson, Roy Babbington, Roger Sutton, Billy Kristian, Mo Foster, Rob Burns, Dill Katz, Rob Statham, Joe Hubbard
* Drums: John Marshall, Clive Thacker, Tony Levin, Bryan Spring, Roger Sellers
* Percussion: Chris Karan, Trevor Tomkins, Aureo de Souza, Richard Burgess, Chris Fletcher
* Synthesizer: Keith Winter, Paddy Kingsland, Geoff Castle, Neil Ardley
* Vocals: Norma Winstone, Joy Yates (Mrs. Dave MacRae), Kieran White
* Organ: John Taylor

## Diskografia
#*[[Elastic Rock]]* (1970)
#*[[We'll Talk About It Later]]* (1970)
#*[[Solar Plexus]]* (1971)
#*[[Belladona]]* (1972)
#*[[Labyrinth (Nucleuksen albumi)|Labyrinth]]* (1973)
#*[[Roots (Nucleusin albumi)|Roots]]* (1973)
#*[[Under the Sun]]* (1974)
#*[[Alleycat]]* (1975)
#*[[Snakehips Etcetera]]* (1975)
#*[[Direct Hits (compilation)]]* (1976)
#*[[In Flagranti Delicto]]* (1977)
#*[[Out of the Long Dark]]* (1979)
#*[[Awakening (albumi)|Awakening]]* (1980)
#*[[Live at the Theaterhaus]]* (1985)
#*[[Old Heartland]]* (1988)
#*[[The Pretty Redhead]]* (2003) (nauhoitettu 1971 ja 1982)
#*[[Live In Bremen]]* (2003) (nauhoitettu 1971)
#*[[Hemispheres (Nucleusin albumi)|Hemispheres]]* (2006) (nauhoitettu 1970 ja 1971)
#*[[UK Tour ‘76]]* (2006) (nauhoitettu 1976)

## Aiheesta muualla
*allaboutjazz.com, Ian Carr and Nucleus: '70s British Jazz Rock Progenitors 
*allaboutjazz.com, Ian Carr: The Maestro and His Music 
*iancarrsnucleus.net, The Complete Ian Carr's Nucleus Discography  
*guardian.co.uk, Ian Carr's Nucleus 
*Ian Carr + Nucleus Website 
*Nucleus, Progarchives.com -sivustolla
Otertinden

**Otertinden** () on Skandeihin kuuluva vuorenhuippu Omasvuonon kunnassa Pohjois-Norjassa. Huipun korkeus merenpinnan tasosta on 1&nbsp;356 metriä. Se kuuluu Čávkosvárrin vuorimassiiviin ja on siihen kuuluvista huipuista korkein.

Huipulle kiipesivät ensimmäisinä saksalaiset Kurd Endell ja Wilhelm Martin kesällä 1911.

"Luontainen reitti" huipulle kulkee lounaan suunnasta, Mortensdalenista päin. Kivikasoin ja muutamin mahdollisin maalimerkein merkattu "polku" nousee huipulle kohti koillista.

Otertinden on helposti saavutettavissa Signaldalenista käsin: Luhppujohkaa tieltä seurailemalla noustaan koivikoiden halki ylängölle Mortensdalenin tuntumaan. Huiputtamiseen voi riittää parikin päivää, säistä riippuen. Pilvien ollessa kovin alhaalla tai sateella ei huipulle kannata lähteä nousemaan: kivikko muuttuu petollisen liukkaaksi, ja huono näkyvyys ei suinkaan takaa "reitillä" pysymistä. 

## Lähteet
HC Vítkovice

**HC Vítkovice Steel** on tšekkiläinen jääkiekkojoukkue Ostravasta. Joukkue pelaa kotiottelunsa Ostrava Arénalla. Seura on perustettu vuonna 1928. Vítkovicella on Tšekkoslovakian mestaruus vuosilta 1952 ja 1981.

## Joukkue kaudella 2025–2026

### Valmennus & Joukkueenjohto
* **Päävalmentaja & Urheilutoimenjohtaja:** Václav Varaďa 
* **Apuvalmentaja:** Aleš Krátoška 
* **Maalivahtivalmentaja:** Martin Falter 
* **Videovalmentaja & Joukkueenjohtaja:** Denis Havel 
* **Fysiikkavalmentaja:** Tomáš Bystroň 
* **Huoltopäällikkö:** Jan Lamacz 
* **Puheenjohtaja:** František Černík 
* **Toimitusjohtaja:** Patrik Rimmel 
* **Omistaja:** Aleš Pavlik 

*Lähde: EliteProspects*

## Lähteet

## Aiheesta muualla

* Kotisivut
Saab 210

**Saab 210** ***Draken*** on ruotsalainen, Saabin valmistama minikoinen deltasiipinen suihkumoottorilentokone, jolla testattiin Saab 35 Draken-hävittäjän hidaslento-ominaisuuksia sen tuotekehityksen aikana.  Koelentokone kantoi nimeä *Draken*, mutta sai hävittäjän prototyypin ensilennon jälkeen kutsumanimen *Lilldraken* (pikkulohikäärme). Saab 210 lensi ensi kertaa 21. tammikuuta vuonna 1952. Kone lensi myös yleisön edessa Ruotsin 700-vuotisjuhlassa Tukholmassa 6. kesäkuuta 1953. Nykyisin Saab 210 on esillä Flygvapenmuseum-museossa Linköpingissä.

## Teknisen ominaisuudet verrattuina Saab 35

## Lähteet
*  

### Viitteet

## Aiheesta muualla

* Flygvapenmuseumin sivusto
Great Malvern

**Great Malvern** on alue Malvernin kaupungissa Worcestershiressa Englannissa. Se on kaupungin historiallinen keskus, ja siellä sijaitsevat sekä kaupungin että Worcestershiren hallintorakennukset sekä vapaa-ajan toimintoihin liittyviä rakennuksia ja alueita, kuten teatteri, uima-allas, kirjasto ja ulkoliikuntapalveluita. Alue sijaitsee Malvern Hillsin juurella ja osittain rinteillä, ja se on kaupungin alkuperäinen keskusta, joka on syntynyt 11. vuosisadalla. 1800-luvulla siitä tuli suosittu vesihoitokeskus ja siihen yhdistyivät siihen rajautuvat alueet Barnards Green, Little Malvern, Malvern Link sekä Link Top, Malvern Wells, North Malvern ja West Malvern, joista usein käytetään yhteisnimitystä *The Malverns*. 1900 entiset kaupunkialueet ja kaupungit Great Malvern ja Malvern Link sulautuivat ja niistä muodostui nykyiset kuusi piiriä.

## Lähteet

## Aiheesta muualla
Yrjö Hosiaisluoma

**Yrjö Juhani Hosiaisluoma** (30. lokakuuta 1947 Kauhava – 23. tammikuuta 2018 Tampere) oli suomalainen kirjallisuudentutkija. Hän oli oppiarvoltaan filosofian tohtori ja toimi suomalaisen kirjallisuuden professorina Tampereen yliopistossa. Hän jäi eläkkeelle Tampereen yliopistosta  2010-luvun lopulla.

Hosiaisluoma oli alkujaan sosiologi ja työskenteli muun muassa mainostoimistossa, mutta aloitti myöhemmin kirjallisuuden opiskelun.

## Julkaisuja
*Nuoret sanankäyttäjät : tutkimus harrastajakirjoittajista / Yrjö Hosiaisluoma. [Nuoren voiman liitto], 1973
*Nähtävän rajalla : runoja. Gummerus, 1973.
*Lukeminen - reseptio - tulkinta : kirjallisuudentutkijoiden seminaari Tampereella 3.-4.5.1985 / Yrjö Hosiaisluoma (toim.). Tampereen yliopisto, 1985.
* 
* 
* 
* 
*Yrjö Hosiaisluoma & Alli Hosiaisluoma. Tuulihatut jumalat : runoja. Orimattilan taideyhdistys, 1997
* 
*Kirjava aika : Tampereen yliopiston taideaineiden laitoksen vaiheita / Yrjö Hosiaisluoma, Päivi Mehtonen, Raisa Niemi. Tampereen yliopisto 1998.
*Laulujen lumossa : kirjallisuudentutkijoiden ja kirjailijoiden seireenilauluja professori Yrjö Varpiolle hänen 60-vuotispäivänään 7.11.1999 / toimittanut Yrjö Hosiaisluoma. Tampere University Press, 1999
*Hanat auki! / Yrjö Hosiaisluoma ; [piirrokset: Erja Helenius]. Tampere University Press [2000]
* 
* 
* 
*
*
* 

## Lähteet

## Aiheesta muualla
*Yrjö Hosiaisluoman muistokirjoitus Helsingin Sanomissa
Juha Tella

**Juha Pekka Tella** (s. 9. lokakuuta 1960 Ruokolahti) on entinen suomalainen ampumahiihtäjä.

Tella sijoittui Calgaryn 1988 olympialaisissa 20 kilometrillä 38:nneksi ja viestissä 12:nneksi. MM-kilpailuissa hän sijoittui Ruhpoldingissa 1985 sekä 20 kilometrillä että viestissä seitsemänneksi, Oslossa 1986 20 kilometrillä 13:nneksi ja viestissä neljänneksi, Lake Placidissa 1987 20 kilometrillä 14:nneksi ja viestissä viidenneksi sekä Feistritz an der Draussa 1989 joukkuekilpailussa viidenneksi ja viestissä 11:nneksi.

Juha Tella edusti seuratasolla Imatran Hiihtäjiä ja Ruokolahden Rajua. Hän voitti Suomen mestaruuden 10 kilometrillä vuonna 1984, 20 kilometrillä vuosina 1984 ja 1986 sekä viestissä vuosina 1987. Hänen kaksosveljensä Ari Tella on myös ampumahiihdon moninkertainen SM-mitalisti.

## Lähteet
*
Brian Williams

**Brian Douglas Williams** (s. 5. toukokuuta 1959 Elmira, New York) on yhdysvaltalainen uutisankkuri ja toimituspäällikkö.

Williams toimi joulukuusta 2004 helmikuuhun 2015 NBC-televisioverkon pääuutislähetyksen *[[NBC Nightly News]]in* ankkurina. Hän seurasi tehtävässä Tom Brokawia. Williams on työskennellyt NBC:llä vuodesta 1993. Hän oli vuosina 1993–1994 NBC Newsin toimittaja, 1994–1996 NBC Newsin Valkoisen talon kirjeenvaihtaja ja vuodesta 1996 vuoteen 2004 uutisohjelma *The News with Brian Williamsin*, jota esitettiin vuoteen 2002 MSNBC-kanavalla ja 2002–2004 CNBC-kanavalla, juontaja. 

Williams aloitti televisiotoimittajan uransa vuonna 1981 KOAM-TV-asemalla Kansasin Pittsburgissa. Vuosina 1982–1985 hän työskenteli WTTG-televisioasemalla Washington, D.C:ssä, aluksi uutistoimittajana ja myöhemmin *Panorama*-keskusteluohjelman juontajana, ja vuoteen 1987 hän toimi CBS-omisteisen philadelphialaisen WCAU-aseman New Jerseyn kirjeenvaihtajana. Vuosina 1987–1993 hän työskenteli uutisankkurina CBS:n omistamalla WCBS-TV-asemalla New Yorkissa. 

NBC News ja Williams palkittiin vuonna 2006 Peabody-palkinnolla uutisoinnistaan hurrikaani Katrinasta. Vuonna 2007 Time-lehti nimesi hänet maailman sadan vaikutusvaltaisimman ihmisen joukkoon.

Tammikuussa 2015 Williams kertoi *Nightly News* -ohjelmassa olleensa Irakin sodan aikana mukana armeijan helikopterissa, jota kohti oli ammuttu. Jotkut ammutun helikopterin miehistön jäsenet kyseenalaistivat kertomuksen, ja kävikin ilmi, että Williamsin helikopteri oli saapunut paikalle vasta myöhemmin. 4. helmikuuta Williams pyysi anteeksi kertomustaan; hän sanoi erehtyneensä ja muistaneensa väärin. 10. helmikuuta hänet hyllytettiin ilman palkkaa kuudeksi kuukaudeksi.  Myös Williamsin muita kertomuksia alettiin tutkia, ja huhtikuussa muun muassa Washington Post raportoi NBC Newsin löytäneen 11 tapausta, joissa tämä oli liioitellut asioita. NBC Newsin raporttia ei julkaistu.

Williams ei palannut enää NBC:lle vaan siirtyi MSNBC:lle, ja *Nightly Newsin* uutisankkuriksi nimettiin Lester Holt. Williams palasi televisioon syyskuussa 2015, kun hän johti MSNBC:n raportointia paavi Franciscuksen vierailusta Yhdysvaltoihin.

## Yksityiselämä
Williams on ollut kesäkuusta 1986 naimisissa Jane Stoddard Williamsin kanssa, joka oli hänen juontamansa *Panorama*-televisio-ohjelman tuottaja. Heillä on kaksi lasta, näyttelijätytär Allison Williams ja poika Douglas.

## Lähteet
*

### Viitteet

## Aiheesta muualla
Québecin vaakuna

**Québecin vaakuna** on Québecin provinssin tunnus. Se on jaettu kolmeen vaakasuoraan kenttään. Ylimmässä kentässä on sinisellä pohjalla kolme kultaista liljaa, jotka viittaavat alueen ensimmäiseen omistajaan, Bourbonien Ranskaan. Keskimmäisessä kentässä on punaisella pohjalla kultainen leopardi viittaamassa Ison-Britannian kuningashuoneeseen. Alimmassa kentässä on keltaisella pohjalla kolme vaahteranlehteä, jotka viittaavat Kanadaan. Vaakunan yllä oleva kruunu viittaa maan valtionpäämieheen Britannian hallitsijaan, ja alla on Québecin ranskankielinen motto *Je me souviens* eli *Muistan*.
Saab 18

**[[SAAB]] 18** on 1930-luvun lopulla Ruotsissa suunniteltu keskiraskas pommikone. Kone oli ensisijaisesti pommituskone, sekä toissijaisesti torpedopommittaja merimaaleja vastaan. Niin kutsuttu jakoperäsin on H-kirjainta muistuttava.

Koneen pääsuunnittelijat olivat ruotsalainen Frid Wänström ja yhdysvaltalainen Carl Haddon. Koneen toteutus viivästyi siten, että ensilento tapahtui vasta 19. kesäkuuta 1942. Koneet, joita tehtiin kaikkiaan 240 kappaletta, tulivat Ruotsin ilmavoimien käyttöön vuonna 1944. Kone oli rynnäkkökoneena, kunnes Saab 32 Lansen korvasi sen vuosina 1958-1959. Omana aikanaan konetta pidettiin suoritusarvollisesti kelvollisena ja taistelukykyisenä konetyyppinä. Muun ohella kone kykeni kantamaan enintään 1&nbsp;500&nbsp;kg pommilastin yli 550&nbsp;km/h nopeudella.

Ulkonäöltään Saab B 18 muistuttaa huomattavan paljon aikalaista verrokkiaan, Dornier Do 17:aa, joka oli sodan aikaan käytössä Suomen ilmavoimissa. Myös amerikkalainen North American B-25 Mitchell muistuttaa B 18:aa paljon.

## Lähteet
* Kopenhagen, W. (ed.) *Das große Flugzeug-Typenbuch.* Stuttgart: Transpress. 1987, .
* Donald David and Lake Jon (eds.). *Encyclopedia of World Military Aircraft.* London: AIRtime Publishing, 1996. .

### Viitteet

## Aiheesta muualla
*http://www.avrosys.nu/aircraft/Bomb/158-b18/158B18.htm
*http://www.aviastar.org/air/sweden/saab-18.php
*http://www.pilotfriend.com/photo_albums/timeline/ww2/2/Saab%2018.htm
Casanova vuokralaisena

**Casanova vuokralaisena** () on vuonna 1951 ensi-iltansa saanut Joseph M. Newmanin ohjaama yhdysvaltalainen draama-/komediaelokuva, jonka pääosissa näyttelevät June Haver, William Lundigan, Frank Fay ja Marilyn Monroe. Muissa rooleissa nähdään muiden muassa Jack Paar ja viimeisessä elokuvaroolissaan Leatrice Joy. *Casanova vuokralaisena* perustuu samannimiseen romaaniin, jonka on kirjoittanut Scott Corbett. Käsikirjoituksen laati I. A. L. Diamond.

*Casanova vuokralaisena* on mustavalkoinen ja pituudeltaan 84 minuuttia eli tunnin ja 24 minuuttia. *Casanova vuokralaisena* sai ensi-iltansa kotimaassaan 10. lokakuuta vuonna 1951 ja Suomessa 5. kesäkuuta vuonna 1953. 20th Century Fox oli elokuvan tuotantoyhtiönä.

## Juoni

*Casanova vuokralaisena* kertoo William Lundiganin näyttelemästä Jim Scottista, joka palaa kotiin sodasta, aikoo pyrkiä kirjailijaksi ja huomaa vaimonsa Connie Scottin (June Haver) ostaneen kokonaisen kerrostalon New Yorkista, jonka vuokraisänniksi heidän on tarkoitus ryhtyä. Kuitenkin ilmenee ongelmia talon kanssa, joka pitää Jimin työskentelemästä romaaninsa parissa. Entinen WAC, Jimin armeijapäiviltä oleva Roberta Stevens (Marilyn Monroe) muuttaa taloon sekä miellyttävä Jimin ystävä Ed (Jack Paar). Vuokralainen Charley Patterson (Frank Fay) menee naimisiin vuokralaisen Eadie Gaynorin (Leatrice Joy) kanssa ja lainaa rahaa Jimille auttaakseen häntä pitämään talon, rahaa, jonka tämä Casanova sai rikkailta leskeiltä.

## Muuta
Tämä oli June Haverin ainoa täyspitkäelokuva mustavalkoisena. Hänen muut 15 elokuvaa vuosien 1943 ja 1953 välillä olivat kuvattu Technicolorilla, joka on ennätys kulta-ajan Hollywood-näyttelijällä.

*Casanova vuokralaisena* oli Leatrice Joyn ja Frank Fayn viimeinen elokuvarooli.

## Näyttelijät

## Aiheesta muualla
* 
* 
*
Antero Lähde

**Antero Jouko Lähde** (s. 13. helmikuuta 1964 Kauvatsa) on suomalainen ampumahiihtäjä.

Lähde sijoittui Calgaryn 1988 olympialaisissa 10 kilometrillä 42:nneksi ja viestissä 12:nneksi. MM-kilpailuissa hän sijoittui Oslossa 1986 10 kilometrillä 32:nneksi ja viestissä neljänneksi, Lake Placidissa 1987 20 kilometrillä 39:nneksi ja viestissä viidenneksi, vuoden 1990 MM-kilpailuissa 20 kilometrillä 20:nneksi, 10 kilometrillä 23:nneksi ja viestissä kuudenneksi sekä Lahdessa 1991 20 kilometrillä 15:nneksi, 10 kilometrillä 35:nneksi ja joukkuekilpailussa seitsemänneksi.

Antero Lähde edusti seuratasolla Punkalaitumen Kuntoa. Hän voitti Suomen mestaruuden 20 kilometrillä vuonna 1990. Hänen vaimonsa Sari Lähde (o.s. Kokko) on myös ampumahiihdon Suomen mestari ja MM-kisaedustaja.

## Huomautukset

## Lähteet
* 

### Viitteet
Panaman vaakuna

**Panaman vaakuna** on Panaman tunnus lipun, moton ja kansallislaulun ohella.

Vaakunan kilpi jaettu viiteen kenttään siten, että vaakunan kilpi on jaettu aluksi horisontaalisesti kolmeen osaan ja sitten vielä ylin ja alin kahtia. Ylhäällä vasemmalla olevaan kenttään on kuvattu sapeleita ja tuliaseita symboloiden maan tahtoa puolustaa itseään. Sen viereiseen kenttään on kuvattu työtä symboloivia lapioita ja hakkuja. Keskimmäisessä kentässä on kannas ja kaksi taivasta, joista toisessa kuu nousee, toisessa aurinko laskee. Tämä symboloi kahdeksaatoista tuntia, jolloin maa irrottautui Kolumbiasta. Alimpaan kenttään on kuvattu rikkauden symboli runsaudensarvi vasemmalle ja oikealle siivellinen pyörä, edistyksen symboli. Vaakunan yllä suvereniteetin symboli kotka pitäen suussaan nauhaa, johon on kirjoitettu maan latinankielinen motto "PRO MUNDI BENEFICIO", Maailman hyväksi. Yhdeksän tähteä symboloivat maan yhdeksää provinssia.
HC Oceláři Třinec

**HC Oceláři Třinec** on tšekkiläinen jääkiekkojoukkue, joka pelaa maan pääsarjassa Tipsport Extraligassa jonka se on voittanut viisi kertaa vuosina 2011, 2019, 2021, 2022 ja 2023. Joukkue pelaa kotiottelunsa Werk Arenalla Třinecissä.

Seuran pääsponsori on Třinecin rautaruukki.

## Historia
Třinecin jääkiekkojoukkue perustettiin vuonna 1929, mutta vähäinen kiinnostus sekä toinen maailmansota haittasivat kehitystä seuran alkuvuosina. Vasta 1960- ja 70-luvuilla tapahtunut kaupungin jääkiekkoareenan hidas uudistaminen mahdollisti joukkueen kilpailukyvyn hitaan kehittymisen.

Třinecin jääkiekko erotettiin kaupungin liikuntayksiksiköstä vuonna 1994 ja uusi ammattilaiseura perustettiin HC Železárny Třinecin nimellä. Joukkue varmisti nousun Tšekin Extraligaan kun se kaatoi Jindřichová Hradecin otteluvoitoin 3-0 vuonna 1995. Ensimmäisen Extraliga kautensa päätteeksi Třinec selvisi aina välieriin saakka, mutta hävisi Berani Zlínille. Vuoden 1998 päätteeksi joukkue selvitti tiensä finaaleihin ja voitti hopeaa, häviten ainoastaan Extraligan 90-lukua dominoineelle Vsetínille.

Voitettuaan pronssia kaudella 1999, joukkue vaihtoi nimensä HC Oceláři Třineciksi. Samaan aikaan Třinecessä pelanneet Ľubomír Sekeráš ja Martin Havlát olivat seuran ensimmäiset pelaajat jotka siirtyivät NHL:ään. Seura menestyi 2000-luvulla kohtuullisesti ja onnistui vakauttamaan taloutensa. Třinec voitti ensimmäisen mestaruutensa vuonna 2011 kun se kaatoi Määri-Sleesian derbyssä ostravalaisen HC Vítkovicen.

Seuran uusi kotistadion Werk Arena valmistui kesällä 2014. Stadionin neitsytkausi huipentui Extraligan finaaleihin, joissa Třinec kärsi tappion HC Litvínoville seitsemän pelin jälkeen. Vuonna 2019 se voitti Spengler Cupin hopeaa häviten ainoastaan Kanadan maajoukkueelle.

### 2020-luvun suurmenestys
Kauden 2018 päätteeksi Třinec kärsi finaalitappion hallitsevalle mestarille HC Kometa Brnolle. Tämän jälkeen Třinec on voittanut Tšekin mestaruuden neljä kertaa peräkkäin vuosina 2019, 2021, 2022 ja 2023. Vuoden 2020 pudotuspelit keskeytettiin koronaviruspandemian vuoksi.

## Jäädytetyt pelipaidat

* Richard Král (91)
* Ľubomír Sekeráš (77) 
* Jan Peterek (11)

## Joukkue kaudella 2025–2026

### Valmennus & Joukkueenjohto
* **Päävalmentaja:** Boris Žabka 
* **Apuvalmentaja:** Jiří Raszka 
* **Maalivahtivalmentaja & Joukkueenjohtaja:** Jaroslav Kameš 
* **Videovalmentaja:** Lukáš Daneček 
* **Fysiikkavalmentaja:** Marek Gryc 
* **Huoltopäällikkö:** Michael Bujňák 
* **Huoltopäällikkö:** Pavel Smelík 
* **Presidentti:** Ján Moder 
* **Varapresidentti:** Jan Czudek 
* **Toimitusjohtaja:** Jan Peterek 

*Lähde: EliteProspects*

## Lähteet

## Aiheesta muualla
* Seuran kotisivut
Seppo Suhonen (ampumahiihtäjä)

**Seppo Ilmari Suhonen** (s. 26. huhtikuuta 1967 Lieksa) on entinen suomalainen ampumahiihtäjä.

Suhonen sijoittui Albertvillen 1992 olympialaisissa 20 kilometrillä 74:nneksi. Hän edusti seuratasolla Lieksan Hiihtoseuraa ja voitti 10 kilometrillä Suomen mestaruuden vuonna 1990 sekä joukkuekilpailussa vuonna 1994. Lisäksi hän saavutti SM-hopeaa viestissä vuonna 1992 sekä SM-pronssia viestissä vuonna 1991 ja 10 kilometrillä vuonna 1992.

## Lähteet
*
George Christoffel Alexander Junge

**George Christoffel Alexander Junge Jr.** (7. elokuuta 1905 Haarlem Alankomaat – 3. helmikuuta 1962 Leiden) oli alankomaalainen eläintieteilijä.

Junge opiskeli eläintiedettä Amsterdamin yliopistossa. 1928 hän aloitti syventävät opinnot lintujen systematiikan parissa ja väitteli tohtoriksi 1934 Amsterdamin yliopistossa. Väitöskirjan aiheena oli äyriäisten anatomia, ja väitöksen nimi oli *Das Skelett und die Kiemen von Hyas Araneus Leach*. Samana vuonna hänet valittiin Leidenin luonnonhistoriallisen museon (Rijksmuseum van Natuurlijke Historie) kuraattoriksi edesmenneen Eduard Daniel van Oortin seuraajaksi. Hänestä tuli museon lintutieteellisen osaston johtaja loppuelämänsä ajaksi, ja hän toimi myös nisäkäsosaston johtajana vuoteen 1949 saakka.

Junge julkaisi lintutieteellisiä artikkeleita Alankomaista ja niiden (entisistä) siirtomaista Indonesiasta, Uudesta-Guineasta, Surinamesta, Trinidadista ja Tobagosta. Hän tutki myös valaita ja julkaisi tutkimustuloksiaan. Hän oli Alankomaiden rengastustoiminnan johtaja vuoteen 1957 saakka ja toimitti ainakin 23 raporttia rengastustuloksista vuosina 1935–1957. Hän oli *Ardean* toimitussihteeri 1938–1962, Alankomaiden lintutieteellisen yhdistyksen johtokunnan jäsen ja ICBP:n Alankomaiden edustaja. Hän oli sekä British Ornithologists’ Unionin että American Ornithologists’ Unionin kirjeenvaihtajajäsen.

Junge oli naimisissa ja hänellä oli kaksi poikaa.

Junge nimesi linnuista useita alalajeja sekä raitakylkimanikin (*Lonchura montana*) vuonna 1939.

## Lähteet
* 

### Viitteet
Isabelle Accambray

**Isabelle Accambray** (o.s. **Reynaud**, s. 9. heinäkuuta 1956 Clichy, Hauts-de-Seine, Ranska) on entinen ranskalainen yleisurheilija, jonka päälaji oli kiekonheitto.

Accambray sijoittui Ateenan EM-kilpailuissa 1982 kiekonheitossa 14:nneksi tuloksella 53,06&nbsp;m. Hän voitti Ranskan mestaruuden vuosina 1980, 1981 ja 1982. Hän paransi maansa ennätystä kuusi kertaa vuosina 1981–1982: syyskuussa 1981 hän vei ennätyksen Noëlle Jarrylta tuloksellaan 53,42&nbsp;m ja viimeisen kerran hän paransi ennätystä elokuussa 1982 tulokseen 56,28&nbsp;m.

## Henkilökohtaiset ennätykset

* Kiekonheitto: 56,28&nbsp;m (1982)
* Kuulantyöntö: 15,72&nbsp;m (1981)

## Lähteet

*
August Sohlman

**Per August Ferdinand Sohlman** (24. toukokuuta 1824 – 5. heinäkuuta 1874) oli ruotsalainen liberaali lehtimies ja poliitikko.

Sohlman opiskeli Uppsalassa ja osallistui liberaaleihin ja skandinaavisiin piireihin. Sohlman väitteli tohtoriksi 1848 ja osallistui Schelswigin sotaan tanskalaisten puolella Preussin tukemia Schleswig-Holsteinin saksalaisseparatisteja vastaan. Myöhemmin hän opetti taidehistoriaa Kuninkaallisessa taideakatemiassa.

Vuonna 1851 hän ryhtyi Bore-lehden toimittajaksi ja siirtyi 1852 *[[Aftonbladet]]iin*. Vuosina 1852–1853 Sohlman julkaisi Nordisk Tidskriftia, joka oli toimitettu englantilaisen esikuvan mukaan. Sohlman hyökkäsi etenkin Ranskaa ja Saksaa vastaan, joilla oli suuri vaikutusvalta kulttuuriin ja politiikkaan. Vuosina 1857–1874 Sohlman oli Aftonbladetin päätoimittaja ja nosti sen Ruotsin liberaalin lehdistön johtajaksi.

Sohlman kannatti myös suurempia uskonnonvapauksia, sekä vapauksia naisille työssäkäyntiin, sekä kaupan ja liiketoiminnan edistämistä. 1860-luvulla hän kamppaili vaalioikeuksien laajennuksen puolesta.

Sohlman tunsi sympatiaa Italiaa ja Puolaa kohtaan, sekä vaati Ruotsia tukemaan Tanskaa Saksan uhatessa sitä jälleen Schleswig-Holsteinin kysymyksen vuoksi. Sohlman pelkäsi myös Venäjän valtaavan Pohjolan Preussin avulla, jos se löisi Tanskan. Niinpä hän työskenteli Ruotsin armeijan uudistamiseksi ja oli itse Tukholman 9. tarkk'ampujakomppanian päällikkö.

Suomessa Sohlman on tunnettu vuonna 1855 ilmestyneestä lentokirjasestaan "Det unga Finland" (Nuori Suomi), joka oli vastine Emil von Qvantenin Skandinaavista yhteistyötä herättävälle lentokirjaselle. Sohlman väitti lentokirjasessaan suomalaisten kuuluvan tsuudilaiseen (venäläinen nimitys tuntemattomasta kansanheimosta, "tšudnoi") rotuun, joka omatoimisesti on kykenemätön luomaan minkäänlaista valtiollista, yhteiskunnallista tai kirjallista sivistystä. Väite perustui Arthur de Gobineaun rotuteoriaan arjalaiskansojen ylemmyydestä muihin kansoihin verrattuna. Sohlmanin mukaan Suomen historia ja sivistys perustuvat yksinomaan maahan siirtyneiden ruotsalaisten työhön. Sohlmanin mukaan Suomen historia ja sivistys alkoivatkin ruotsalaisten Suomen valloituksesta. Hän selitti ruotsalaisiksi - tutkimatta heidän syntyperäänsä - Suomessa kaikki ruotsalaisnimiset ja ruotsin kieltä käyttävät säätyläiset. Sohlmanin väitti edelleen, että suomenkielestä alkeellisuutensa takia ei ole sivistyskieleksi ja Suomen tulevaisuus riippuu yksinomaan siitä, miten kauan ruotsalaiset pystyvät ylläpitämään henkisen ja poliittisen johtoasemansa:"Vastustuskyky venäläisyyttä vastaan piilee ruotsalaisessa sivistyksessä, ruotsalaisessa vapaudessa ja ruotsalaisessa yhteiskuntajärjestyksessä. Kun venäläiset ensin ovat saaneet ruotsalaisen aineksen syrjään, selviävät he helposti suomalaisesta kansallisuudesta." Sohlmanin lentolehtinen ilmestyi Suomessa uutena painoksena v. 1880.

Sohlman hukkui Baggenlahteen Älgössä Tukholman saaristossa heinäkuussa 1874 pelastaessaan poikaansa vain muutaman metrin päässä rannasta kesämyrskyn yllätettyä. Hänen poikansa Harald Sohlman oli Aftonbladetin päätoimittaja vuodesta 1890.

## Lähteet
Stadion Maksimir

**Stadion Maksimir** on Kroatian pääkaupungissa Zagrebissa sijaitseva urheilustadion.

Stadion vihittiin käyttöön vuonna 1912. Se on kuitenkin remontoitu useaan otteeseen. Stadionin nykyinen kapasiteetti on 34&nbsp;375. Se on nimetty samannimisen kaupunginosan mukaan. Stadion vaurioitui Zagrebia koetelleessa maanjäristyksessä vuonna 2020 ja osa katsomoista on ollut siitä lähtien suljettuna laskien kapasiteetin 25&nbsp;912 katsojaan.

Stadionia käytetään pääasiassa jalkapalloon. Se on Dinamo Zagrebin ja Kroatian maajoukkueen kotikenttä. Stadionilla pelattiin 1976 EM-kilpailuja. Sillä pelattiin myös Messucupin toinen loppuottelu vuosina 1963 ja 1967.

## Lähteet
Nicole Pierotti

**Nicole Pierotti** (s. 4. helmikuuta 1941 Fès, Marokko) on entinen ranskalainen yleisurheilija, jonka päälaji oli kiekonheitto.

Pierotti voitti Ranskan mestaruuden kiekonheitossa vuosina 1971 ja 1972. Hän paransi maansa ennätystä kahdesti: toukokuussa 1972 hän vei ennätyksen Claudie Cuvelieriltä tuloksellaan 50,88&nbsp;m ja kaksi kuukautta myöhemmin hän paransi ennätyksen tulokseen 51,66&nbsp;m.

## Henkilökohtaiset ennätykset

* Kiekonheitto: 51,66&nbsp;m (1972)
* Keihäänheitto: 37,54&nbsp;m (1969)
* Kuulantyöntö: 12,07&nbsp;m (1968)

## Lähteet

*
Claudie Cuvelier

**Claudie Schisano** (o.s. **Cuvelier**, s. 13. toukokuuta 1943 Wignehies, Nord, Ranska) on entinen ranskalainen kiekonheittäjä ja kuulantyöntäjä.

Claudie Cuvelier voitti Ranskan mestaruuden kiekonheitossa vuosina 1967, 1968 ja 1969 sekä kuulantyönnössä vuosina 1966, 1967 ja 1969. Hän paransi maansa ennätystä molemmissa lajeissa kolmasti. Maaliskuussa 1967 hän vei kiekonheiton ennätyksen Marthe Bretellelta tuloksellaan 48,54&nbsp;m, heinäkuussa 1967 hän paransi ennätyksen tulokseen 49,70&nbsp;m ja toukokuussa 1969 hän ylitti ensimmäisenä ranskalaisena naiskiekonheittäjänä 50 metrin rajan tuloksellaan 50,82&nbsp;m. Kuulantyöntöennätyksen hän vei Bernadette Burgerilta heinäkuussa 1966 tuloksellaan 14,58&nbsp;m, toukokuussa 1967 hän ylitti ensimmäisenä ranskalaisena naiskuulantyöntäjänä 15 metrin rajan tuloksellaan 15,11&nbsp;m ja kaksi viikkoa myöhemmin hän paransi ennätyksen lukemiin 15,31&nbsp;m, joka säilyi Ranskan ennätyksenä kuusi vuotta.

## Lähteet

*
Marthe Bretelle

**Marthe Bretelle** (9. kesäkuuta 1936 Danzig, Puola – 12. joulukuuta 1995) oli ranskalainen kiekonheittäjä ja kuulantyöntäjä.

Bretelle voitti Ranskan mestaruuden kiekonheitossa vuosina 1957 ja 1960–1966 sekä kuulantyönnössä vuosina 1956, 1957 ja 1963. Hän teki maansa ennätyksen kiekonheitossa neljä kertaa vuosina 1961–1966. Huhtikuussa 1961 hän sivusi Pierrette Boutinin ennätystä 45,08&nbsp;m, toukokuussa 1961 hän paransi ennätyksen tulokseen 45,96&nbsp;m, kesäkuussa 1961 hän heitti ennätystuloksen 47,98&nbsp;m ja heinäkuussa 1966 hän heitti uransa parhaan tuloksen 48,36&nbsp;m. Hän oli pituudeltaan 183-senttinen.

## Henkilökohtaiset ennätykset

* Kiekonheitto: 48,36&nbsp;m (1966)
* Kuulantyöntö: 13,77&nbsp;m (1961)
* Keihäänheitto: 36,74&nbsp;m (1958)

## Lähteet

*
Ruotsin jalkapalloliitto

**Ruotsin jalkapalloliitto** () on Ruotsin jalkapallon kattojärjestö.

Liitto on perustettu vuonna 1904. Se on sekä Fifan että Uefan perustajajäsen. Liiton päämaja sijaitsee Solnassa. Sen nykyinen puheenjohtaja on entinen pääministeri Fredrik Reinfeldt. Liiton aiemmin laajasti tunnettuja puheenjohtajia ovat olleet liiton perustaja, Kansainvälisen olympiakomitean (KOK) jäsen kreivi Clarence von Rosen, poliitikkona paremmin tunnettu Ruotsin pitkäaikainen kauppaministeri Gunnar Lange, 1970-luvun puheenjohtaja yritystaustainen ja samalla myös KOK:n jäsen Gunnar Ericsson sekä UEFA:n 1980- ja 1990-lukujen  pitkäaikainen puheenjohtaja Lennart Johansson.

Liiton alaisuudessa toimivat muun muassa miesten korkeimmat sarjatasot Allsvenskan ja Superettan sekä naisten korkein sarjataso Damallsvenskan. Se vastaa lisäksi miesten ja naisten sekä nuorten maajoukkueiden toiminnasta.

## Puheenjohtajat
*Clarence von Rosen
*Wilhelm Friberg (1908–1917)
*Elof Ericsson  (1937–1949)
*Gunnar Lange (1953-1968)
*Tore G. Brodd (1969)
*Gunnar Ericsson (1970–1974)
*Tore G. Brodd (1975-1983)
*Lennart Johansson (1984–1990)
*Lars-Åke Lagrell  (1991–2011)
*Karl-Erik Nilsson  (2012–2023=
*Fredrik Reinfeldt (2023–)

## Lähteet

## Aiheesta muualla

*SvFF
Pierrette Boutin

**Pierrette Boutin** (4. elokuuta 1929 Marseille, Bouches-du-Rhône, Ranska – 27. maaliskuuta 2024 Aix-en-Provence) oli ranskalainen kiekonheittäjä.

Boutin voitti Ranskan mestaruuden kiekonheitossa vuonna 1958. Hän heitti 5. kesäkuuta 1960 Sélestatissa Ranskan ennätyksen 45,08&nbsp;metriä, jolla hän paransi olympiavoittaja Micheline Ostermeyerin lähes kymmenen vuotta vanhaa ennätystä 68 senttimetrillä. Uransa parhaan tuloksen 45,84&nbsp;metriä 170-senttinen ja parhaimpina vuosinaan 70 kiloa painanut Boutin heitti vuonna 1967.

## Lähteet
* 

### Viitteet
Catherine Bazin

**Catherine Bazin** (s. 13. heinäkuuta 1950 Dijon, Côte-d'Or, Ranska) on entinen ranskalainen yleisurheilija, jonka päälaji oli kiekonheitto.

Bazin voitti Ranskan mestaruuden kiekonheitossa vuonna 1973. Samana vuonna hän heitti maansa ennätyksen kahdesti: 7. heinäkuuta hän sivusi Nicole Pierottin ennätystä 51,66&nbsp;m ja pari viikkoa myöhemmin hän paransi ennätyksen tulokseen 52,92&nbsp;m.

## Henkilökohtaiset ennätykset

* Kiekonheitto: 52,92&nbsp;m (1973)
* Kuulantyöntö: 12,81&nbsp;m (1973)

## Lähteet

*
British Association for the Advancement of Science

**British Association for the Advancement of Science** on brittiläinen tieteenedistämisseura. Se perustettiin vuonna 1831, ja mallina käytettiin saksalaista *Gesellschaft Deutscher Naturforscher und Ärzte* -järjestöä. Seuran tarkoituksena on tieteiden edistäminen, yleisön mielenkiinnon johtaminen tieteeseen ja tiedemiesten yhteistyöjärjestönä toimiminen. Järjestön perustamista ehdotti Sir David Brewster, joka piti Royal Societya elitistisenä ja vanhoillisena järjestönä. Järjestön ehkä kuuluisin kokous järjestettiin Oxfordissa vuonna 1860. Kokouksessa Samuel Wilberforce ja Thomas Henry Huxley väittelivät evoluutiosta. Kokous tunnetaan paremmin nimellä *[[Oxfordin evoluutioväittely]]*.

Tammikuusta 2009 lähtien seura on ottanut käyttöön nimen **The British Science Association (BSA)**..

## Lähteet
Raitakylkimanikki

**Raitakylkimanikki** (*Lonchura montana*) on indonesialainen loistopeippojen heimoon kuuluva varpuslintu.

## Koko ja ulkonäkö
Raitakylkimanikki on noin 11,5&nbsp;cm pitkä eli seeprapeipon kokoluokkaa oleva siemensyöjälintu. Sen höyhenpuku on pääosin tummanruskea, naama on musta, rinta vaaleanruskea ja maha valkoinen, mustaraitainen. Sukupuolet ovat samannäköisiä. Nuoren linnun nokka on musta.

## Esiintyminen
Raitakylkimanikki elää Uuden-Guinean länsiosassa Snow- ja Starvuoristoissa. Sen elinympäristön ala on 20&nbsp;000–50&nbsp;000 neliökilometriä.

## Elinympäristö
Laji asuu vuoriston alppiniityillä.

## Ravinto
Raitakylkimanikit ovat siemensyöjiä, jotka syövät pääasiassa erilaisten ruohokasvien siemeniä.

## Lähteet
Peep Lassmann

**Peep Lassmann** (19. maaliskuuta 1948 Tartto, Viro – 27. marraskuuta 2025) oli virolainen pianisti. Hän opiskeli Tallinnassa Heljo Seppin ja Moskovassa Emil Gilelsin johdolla. Hän pääsi vuonna 1973 opettamaan Tallinnan konservatorioon. Hänestä tuli vuonna 1992 Viron musiikki- ja teatteriakatemian rehtori.

Useissa maissa esiintynyt Lassmann tunnetaan muun muassa Messiaenin ja virolaisen pianomusiikin tulkitsijana.

## Lähteet
Heljo Sepp

**Heljo Sepp** (15. lokakuuta 1922 – 27. marraskuuta 2015) oli virolainen pianisti ja pedagogi. Hän voitti British Councilin musiikkipalkinnon vuonna 1938. Hänen johdollaan opiskelivat myöhemmin muiden muassa Peep Lassmann ja Riine Pajusaar.

## Lähteet
Virve Larimo

**Virve Larimo** (s. 27. marraskuuta 1955 Kouvola) on suomalainen näyttelijä. Hän on esiintynyt muun muassa *[[Kotikatu]]*-sarjassa esittäen Karin Luotolaa sen aikaa, kun Anitta Niemi oli sairauslomalla. Lisäksi Larimo on työskennellyt ohjaajana ja käsikirjoittajana eri ammattiteattereissa ja vapaissa ryhmissä sekä useissa televisiotuotannoissa. 

Larimo on suorittanut nelivuotiset psykoterapeutin sekä työyhteisökouluttajan opinnot Tanskassa vuosina 1999–2003.

## Lähteet

## Aiheesta muualla
*
*
Ferenc Puskás -stadion

**Ferenc Puskás -stadion** () oli Unkarin pääkaupungissa Budapestissa sijaitseva jalkapallo- ja yleisurheilustadion. Se sijaitsi XIV osa-alueella, Pestin keskustan itäpuolella Istvánmezőn kaupunginosassa. Stadion vihittiin käyttöön kommunistiaikana vuonna 1953 nimellä **Népstadion** (Kansanstadion). Vuonna 2002 se nimettiin uudelleen Ferenc Puskásin mukaan. Stadion suljettiin 2016, purettiin 2017, ja sen tilalle rakennettiin uusi jalkapallostadion Puskás Arena. Uusi stadion on yksi 2020 jalkapallon Euroopan-mestaruuskilpailujen pelipaikoista.

Stadionia käytettiin pääasiassa jalkapalloon. Se oli Unkarin maajoukkueen kotikenttä. Stadionin historian kuuluisin ottelu oli Unkarin ja Englannin kohtaaminen vuonna 1954. Unkari aiheutti tuolloin Englannille sen historian suurimman tappion voittamalla peräti 7–1. Stadionia käytettiin myös yleisurheiluun. Sillä järjestettiin EM-kilpailut vuosina 1966 ja 1998. Stadionilla pidettiin myös konsertteja, muun muassa Queen konsertoi sillä viimeisellä kiertueellaan.

## Uusi stadion

Ensimmäiset suunnitelmat uudesta Puskás Ferenc Stadionista tehtiin vuonna 2011. Stadion oli päässyt huonoon kuntoon, ja siksi se oli kelvoton jalkapallo-otteluiden järjestämiseen. Vanhan stadionin purkaminen aloitettiin helmikuussa 2016, ja se saatiin päätökseen saman vuoden elokuussa. Helmikuussa 2017 stadionin kustannukset nousivat 100 miljardista forintista 190 miljardiin forinttiin.

Uusi stadion avattiin 15. marraskuuta 2019 Unkarin ja Uruguayn ystävyysottelun yhteydessä. Uuden stadionin kapasiteetti on 67&nbsp;889.

## Kuvia

PuskasFerencStadium-field2.JPG|Stadion maaliskuussa 2014.
2016,07,07.puskas stadion lebontva 5.jpg|Purettu stadion heinäkuussa 2016.


## Lähteet

## Aiheesta muualla
* Info
Aki Heiskanen

**Aki Heiskanen** (2. helmikuuta 1952 Kuopio – 6. huhtikuuta 2023) oli suomalainen jalkapalloilija.

Hyökkääjänä ja keskikentällä pelannut Heiskanen edusti koko uransa kuopiolaisia seuroja. Kuopion Palloseurassa hän pelasi vuoteen 1972 asti, jonka jälkeen hän siirtyi Kuopion Pallotovereihin viideksi kaudeksi. Heiskanen palasi Palloseuraan 1978 ja siirtyi sieltä Kuopion Eloon kaudeksi 1980. Eloa hän edusti vuoteen 1984 asti. Heiskasen paras saavutus seuratasolla on SM-hopea KuPS:ssa 1969. Hän kuului KuPS:in miehistöön myös kaudella 1979, jolloin joukkue saavutti SM-hopeaa, mutta ei pelannut tuolloin yhtään sarjaottelua. Urheilutoimittajain liitto valitsi Heiskasen vuoden pelaajaksi 1976.

Maajoukkueessa Heiskanen pelasi 32 maaottelua, joissa hän teki seitsemän maalia.

Aki Heiskasen veli Esa oli myös maajoukkuetason jalkapalloilija.

Heiskanen menehtyi 71-vuotiaana sairastettuaan syöpää. Hänet on haudattu Kuopion Isolle hautausmaalle.

## Lähteet
* 

### Viitteet
Unkarin vaakuna

**Unkarin vaakuna** on Unkarin tunnus lipun ja hymnin ohella. Keskeisiltä osiltaan se on ollut käytössä 1500-luvulta lähtien. Nykyisessä muodossaan se hyväksyttiin maan viralliseksi vaakunaksi 3. heinäkuuta 1990 kommunistihallinnon kaaduttua. Vaakuna nykyisessä muodossaan on kuvattu myös Unkarin vuonna 2012 säädetyssä uudessa perustuslaissa, ja vuonna 2014 Unkarin parlamentti julisti maaliskuun 16:nnen Unkarin vaakunan ja lipun päiväksi.

## Kuvaus
Vaakunan kilpi on jaettu keskeltä kahtia. Vasemmalla puolella on punaisella pohjalla hopeinen kaksoisristi vihreällä kolmoisvuorella, jonka usein väitetään kuvaavan Mátra-, Tátra- ja Fátra-vuoristoja. Vaakunan oikealla puolella on niin sanotut Árpád-raidat, neljä punaista ja neljä hopeista vaakasuoraa raitaa. Hopeisten raitojen on usein selitetty edustavan neljää jokea, jotka ovat Tonava (unkariksi *Duna*), Tisza (*Tisza*), Drava (*Dráva*) ja Sava (*Száva*), kaksoisristin sanotaan symboloivan unkarilaisten apostolista kuninkuutta. Vaakunan yllä on Pyhän Tapanin kruunu.

## Kossuth-vaakuna

Vaakunasta on ollut käytössä myös kruunuton versio, ensi kerran tiettävästi ns. Rákóczi-vapaustaistelun aikaan 1700-luvun alussa ja sitten vuosien 1848–49 vapaustaistelun yhteydessä, jonka jälkeen siitä alettiin käyttää nimitystä ”Kossuth-vaakuna” (*Kossuth-címer).* Kruunun puuttumisella ilmaistiin, että Unkari ei tunnusta Itävallan Habsburg-hallitsijoiden valtaa. Kossuth-vaakunaa käytettiin Unkarin virallisena vaakunana sittemmin vähän aikaa syksyn 1918 ns. krysanteemivallankumouksen jälkeen sekä uudelleen vuosina 1946–49 sekä vuoden 1956 kansannousun aikaan. Järjestelmänvaihdoksen jälkeen, kun sosialisminaikaisen vaakunan tilalle haluttiin palauttaa perinteinen vaakuna, parlamentissa väiteltiin kesällä 1990 pitkään perinteisen kruunullisen vaakunan ja Kossuth-vaakunan kannattajien kesken, koska kummankin vaakunan käytölle oli sinänsä hyviä historiallisia perusteluja.

## Unkarin neuvostotasavallan ja kansantasavallan vaakunat

1900-luvun Unkarin kommunistiset vallanpitäjät ovat perinteisen vaakunan sijasta käyttäneet sosialismin symboleihin perustuvia vaakunoita. Keväällä 1919 julistettu lyhytikäinen neuvostotasavalta otti Kossuth-vaakunan tilalle käyttöön punatähden. Vuonna 1949 jälleen vähän aikaa käytössä ollut Kossuth-vaakuna vaihdettiin neuvostoliittolaisen tyyppiseen ns. Rákosi-vaakunaan, joka heraldisessa mielessä ei edes ole varsinainen vaakuna, koska siitä puuttuu kilpi. 

Vuonna 1957, kansannousun kukistamisen jälkeen, kansannousun aikana jälleen käytetyn Kossuth-vaakunan tilalle tuli sosialistisen tyylin mukainen ns. Kádár-vaakuna, jota käytettiin kommunistihallinnon kaatumiseen asti.

## Lähteet

## Aiheesta muualla
James William Reiher Jr.

**James William Reiher Jr.** eli **Sim Snuka** ja **Deuce** (s. 1. syyskuuta 1971) on World Wrestling Entertainmentissa esiintynyt painija. Hän on painilegenda Jimmy Snukan poika. Hänet vapautettiin WWE-sopimuksestaan vuonna 2009. Hän on 185&nbsp;cm pitkä ja painaa 105 kiloa. Hänen lopetusliikkeensä on Enzuigiri. Hän yritti Legacyyn, mutta Ted DiBiase Jr petti hänet. Hänet tunnettiin Deucena vuosina 2007 ja 2008, kunnes hän lopetti tiimin pettämällä kaverinsa Dominon. 

## Lähteet
Puhelinlangat laulaa

”**Puhelinlangat laulaa**” on Pentti Viherluodon säveltämä kappale, jonka on sanoittanut hänen veljensä Aimo Viherluoto. Ensimmäisen levytetyn version teki Pentti Viherluoto 1947. Vuonna 1964 Jörgen Petersen meni PSO-studioilla etsimään Martti Pihan pyynnöstä Dallapé-orkesterin nuottivihkoista jotakin sopivaa Katri Helenalle. Löydettyään sieltä vanhan foksin Petersen esitteli idean Pihalle, joka innostui. Kappaleesta tehtiin nopeampi sovitus, ja Katri Helena lauloi sen levylle, joka nousi heti suosioon. Single on myynyt kultalevyyn oikeuttavan määrän.

## Coverit
Cheek esitti *[[Vain elämää (televisiosarja)|Vain elämää]]* -ohjelman ensimmäisellä tuotantokaudella Katri Helenan päivänä oman tulkintansa kappaleesta. Kappale julkaistiin studioversiona ''Vain elämää'' -kokoelmalevyllä. Myös Marko Hietala esitti ohjelman 15. tuotantokaudella oman versionsa kyseisestä kappaleesta.

## Parodiat
* Jope Ruonansuu levytti vuonna 2001 julkaistulle *[[Lomakiertue]]*-albumilleen kappaleen ”Kännykkälinjat pätkii”, joka parodioi tyyliltään ”Puhelinlangat laulaa” -kappaletta.
* Huumorirockyhtye Turo’s Hevi Gee on tehnyt *[[Mitäs tilasit!!]]* -albumilleen kappaleen ”Puhelinlangat kaulaan”.
* Huumori-duo Tyyne ja Martta julkaisi niin kutsutun Kännykkäjenkan ”Puhelinlangat laulaa” -kappaleen pohjalle.

## Lähteet
*

### Viitteet

## Aiheesta muualla
* ”Puhelinlangat laulaa” -kappaleen versioita, Suomen Äänitearkiston tietokanta
Viva Hate

**Viva Hate** on Morrisseyn debyyttisooloalbumi, joka julkaistiin 22. maaliskuuta vuonna 1988.

## Kappaleet
#Alsatian Cousin – 3:13
#Little Man, What Now? – 1:48
#Everyday Is Like Sunday – 3:32
#Bengali in Platforms – 3:55
#Angel, Angel, Down We Go Together – 1:40
#Late Night, Maudlin Street – 7:40
#Suedehead – 3:56 
#Break Up the Family – 3:55 
#Hairdresser on Fire – 3:51 (US bonus track) 
#The Ordinary Boys – 3:10 
#I Don't Mind If You Forget Me – 3:17 
#Dial-a-Cliché – 2:28 
#Margaret on the Guillotine – 3:42
Sven Lydman

**Sven Lydman** () oli suomalainen jalkapalloilija.

Puolustajana pelannut Lydman edusti koko uransa ajan Helsingin Palloseuraa. Hän voitti sen riveissä Suomen mestaruuden 1921, 1922 ja 1926. Lydman oli sekä HPS:n että Suomen jalkapallomaajoukkueen kapteeni. Lydman pelasi 29 maaottelua.

Siviiliammatiltaan Lydman oli sähköteknikko. Hän kuoli työtapaturmassa Pieksämäen asemalla vain muutamaa viikkoa kolmannen mestaruuden ratkaisseen finaalin jälkeen.

## Lähteet
*
Sirpa Viljamaa

**Sirpa Pinterits** (o.s. **Viljamaa**, s. 2. elokuuta 1958 Helsinki) on vuoden 1980 Miss Suomi. Kansainvälisissä kauneuskilpailuissa hän ei menestynyt. Miss Skandinavia -kisoissa hän oli 4. perintöprinsessa. Viljamaan silkkinen Miss Skandinavia -asu ja tiara ovat nykyään esillä Roswitha Möhringin muotimuseossa Lieksassa.

Myöhemmin Viljamaa esiintyi Mainostelevision Ruutuässä- ja Ruutuysi-ohjelmissa Jorma Pulkkisen kanssa. Hänellä oli kuvauksissa aina koirat Mona ja Mosa mukana studiossa. Lisäksi hän juonsi *[[Seinäjoen tangomarkkinat|Tangomarkkinoita]], Toritansseja* sekä useita Miss Suomi- ja Miss Skandinavia -kisoja.

Hän avioitui itävaltalaisen Werner Pinteritsin kanssa, ja heillä on vuonna 1998 syntynyt tytär. Perhe asuu Saksan Heilsbronnissa. 

## Lähteet
Charles Holmberg

**Charles (Karl Thure, Chabe) Holmberg** () oli suomalainen jalkapalloilija ja jääpalloilija, joka menehtyi talvisodassa saamiinsa vammoihin.

Holmbergin vanhemmat olivat Karl Viktor Holmberg ja Wilhelmina ”Mimmi” Lindholm ja puoliso Kjerstin Frostell. Kuusi luokkaa Helsingin ruotsalaista lyseota käytyään Holmberg toimi Helsingin poliisilaitoksen vanhempana kanslistina 1927–1938 ja myöhemmin Tilgmann Oy:n varastopäällikkönä.

Holmberg pelasi maalivahtina maajoukkueessa sekä HIFK:ssa, jossa hän voitti kolme Suomen mestaruutta 1930, 1931 ja 1933 sekä hopeaa 1928 ja 1929. Maajoukkueessa Holmberg pelasi 12 maaottelua vuosina 1928–1930. Jääpallossa Holmberg pelasi yhden A-maaottelun vuonna 1929. Kauden 1929 SM-finaalissa hän pelasi tappion kärsineen HIFK:n riveissä. Uransa jälkeen 1930-luvulla Holmberg toimi HIFK:n palloilujaoston johdossa ja Helsingin piirin toiminnassa.

Talvisodassa reservin luutnanttina palvellut Holmberg osallistui Kannaksen taisteluihin JR 33:n riveissä. Hän haavoittui 20. joulukuuta 1939 Muolaan ja Yksjärven rintamalohkolla saatuaan räjähtävän luodin reiteensä ja kuoli saamiinsa vammoihin sotilassairaalassa Helsingissä keväällä 1940.   

## Lähteet
* 
* 
* 

### Viitteet
John William Draper

**John William Draper** (5. toukokuuta 1811 – 4. tammikuuta 1882) oli englantilaissyntyinen yhdysvaltalainen tiedemies, filosofi, lääkäri, kemisti, historioitsija ja valokuvaaja. Hän syntyi St Helensissä, Englannissa. Vuonna 1832 perhe muutti Virginiaan. Vuonna 1838 Draper valittiin kemian ja kasvitieteen professoriksi New Yorkin yliopistoon.

Draper teki tärkeitä tutkimuksia valokemian alalta ja paranteli daguerrotypiaa niin, että muotokuvavalokuvaus tuli mahdolliseksi. Hän myös oli ensimmäinen ihminen, joka otti astrovalokuvan. Hän myös kirjoitti kirjan Amerikan sisällissodan historiasta sekä uskonnon ja tieteen konfliktin historiasta.
Planetarium Manager

**Planetarium Manager** on internet-jalkapallomanageripeli. Pelin on kehittänyt portugalilainen Planetarium Games. Pelin ensimmäinen versio julkistettiin 30. lokakuuta 2004. Planetarium Manageria pelaa noin 15 000 ihmistä ja peli on saatavilla kuudessakymmenessä maassa, kolmellakymmenellä eri kielellä, myös suomeksi.

## Maajoukkueet
Seurajoukkueen valmentamisen lisäksi sinulla on mahdollisuus tulla valituksi maajoukkueiden (seniorit/u21) valmentajaksi.

Suomi NT valmentajat:
* Kausi 1 tomirosten / Kapulat
* Kausi 2 tomirosten / Kapulat
* Kausi 3 tomirosten / Kapulat
* Kausi 4 tomirosten / Kapulat
* Kausi 5 immo / FC Manse
* Kausi 6 immo / FC Manse
* Kausi 7 immo / FC Manse
* Kausi 8 immo / FC Manse
* Kausi 9 swifty / V.FC Frederik Viimsi
* Kausi 10 fulgura / Hengaajat

Suomi u21 valmentajat:
* Kausi 1 PerrinAybara / Ajan Pyörä
* Kausi 2 PerrinAybara / Ajan Pyörä
* Kausi 3 PerrinAybara / Ajan Pyörä
* Kausi 4 PerrinAybara / Ajan Pyörä
* Kausi 5 Perrin / Ajan Pyörä
* Kausi 6 Finjurri / FC Keinumäen Olutseura
* Kausi 7 Finjurri / FC Keinumäen Olutseura
* Kausi 8 Shakaali / Jackal Stars
* Kausi 9 Shakaali / Jackal Stars
* Kausi 10 Finjurri / FC Keinumäen Olutseura
* Kausi 11 Shakaali / Jackal Stars

## Aiheesta muualla
* Planetarium Managerin kotisivut
Metrisopimus

**Metrisopimus** on 20. toukokuuta 1875 Pariisissa solmittu sopimus metrijärjestelmästä. Sopimuksella perustettiin kolme tarkkailujärjestöä

* CGPM, *Conférence Générale des Poids et Mesures* &ndash; Neljän-kuuden vuoden järjestettävä kokous, jossa edustaja jokaisesta jäsenvaltiosta
* BIPM, *Bureau International des Poids et Mesures*, &ndash; Metrologian kansainvälinen viranomainen, päämaja Sèvresissä Ranskassa
* CIPM, *Comité International des Poids et Mesures* &ndash; vuosittain kokoontuva hallinnollinen komitea

## Jäsenvaltiot (liittymisen mukaan)
### 1875 (Perustajamaat)
*Saksa
*Itävalta-Unkari
*Belgia
*Tanska
*Espanja
*Ranska
*Italia
*Norja
*Venäjä
*Ruotsi
*Sveitsi
*Turkki

### 1876 &ndash; 1900
*Portugali (1876)
*Argentiina (1877)
*Yhdysvallat (1878)
*Serbia (1879)
*Venezuela (1879)
*Romania (1884)
*Yhdistynyt kuningaskunta (1884)
*Japani (1885)
*Meksiko (1890)

### 1901 &ndash; 1925
*Kanada (1907)
*Chile (1908)
*Uruguay (1908)
*Bulgaria (1911)
*Thaimaa (1912)
*Brasilia (1921)
*Tšekkoslovakia (1922)
*Suomi (1923)
*Unkari (1925)
*Irlanti (1925)
*Puola (1925)

### 1926 &ndash; 1950
*Alankomaat (1929)
*Australia (1947)

### 1951 &ndash; 1975
*Dominikaaninen tasavalta (1954)
*Intia (1957)
*Etelä-Korea (1959)
*Indonesia (1960)
*Egypti (1962)
*Etelä-Afrikka (1964)
*Kamerun (1970)
*Iran (1975)

### 1976 &ndash; 2000
*Pakistan (1973)
*Kiinan kansantasavalta (1977)
*Pohjois-Korea (1982)
*Israel (1985)
*Uusi-Seelanti (1991)
*Singapore (1994)

### 2000-luku
*Kreikka (2001)
*Malesia (2001)

## Assosiaatiojäsenet (liittymisajankohdan mukaan)

*Kuuba (2000)
*Ecuador (2000)
*Hongkong (2000)
*Latvia (2001)
*Liettua (2001)
*Malta (2001)
*Kenia (2002)
*Filippiinit (2002)
*Taiwan  (2002)
*Ukraina (2002)
*Valko-Venäjä (2003)
*Jamaika (2003)
*Kazakstan (2003)
*Panama (2003)
*Slovenia (2003)
*Vietnam (2003)
*Costa Rica (2004} 
*Kroatia (2005)
*Viro (2005)
*CARICOM:in jäsenet (2005)
**Antigua ja Barbuda
**Barbados
**Belize
**Dominica
**Guyana
**Grenada
**Saint Kitts ja Nevis
**Saint Lucia
**Saint Vincent ja Grenadiinit
**Suriname
**Trinidad ja Tobago

## Lähteet